Plaasmoorde!!!!! Farm Murders!!!!! - Page 289 - Stormfront
Page 289 of 673 « First < 189 239 275 276 277 278 279 280 281 282 283 284 285 286 287 288 289 290 291 292 293 294 295 296 297 298 299 300 301 302 303 339 389 > Last »
07-18-2008, 05:57 AM #2881
Foreigners: We'll kill you
Johannesburg - "You South Africans will now know how it feels to be injured.
This is what a group of, presumably Congolese men, allegedly shouted at six security guards that were held hostage at the Glenanda camp for victims of xenophobia in Johannesburg.
Theuns de Lange, 38, of the Interactive Protection security company that was looking after all the safety camps in Johannesburg, on Thursday talked about how he and five other guards were held up and threatened with death.
"They meant what they said.
"They said they were going to kill us all if the police came.
"It wasn't nice because you didn't know what to expect," De Lange said.
Took four guards hostage
The gang apparently tried to take the pistol of one of his colleagues.
De Lange and this colleague were detained at about 06:10 on Thursday morning by seven Congolese men in the camps.
The men, who are apparently part of a gang, took four of De Lange's security guards hostage on Wednesday evening.
The men were armed with knives.
The police later released the hostages and no-one was injured.
There are still about 2 000 foreigners in the camp, most of whom are Congolese.
The managing director of Interactive Protection, Nantes Rykaart, said the Congolese gang was a big problem in the camp.
He described the Glenanda camp as the most problematic.
"The gang members prevent the elderly from queuing for food and want them to pay for food later on.
They don't want the security guards at the camp so that they can take over," Rykaart said.
Police spokesperson Lungelo Dlamini said ten people were arrested after they apparently threw rocks at police as they tried to free the security guards.
The police fired rubber bullets at the people.
Dlamini said the possibility that they would also be charged with kidnapping was still being investigated.
A Malawian, who was hit by rubber bullets three times, said the police opened fire on the people without reason.
"I went to help the guards when the police started shooting at us," the man said.
He was wounded in his right arm, left side and left buttock.
The police were still at the camp late on Thursday afternoon to make sure the situation remained under control.
07-19-2008, 02:35 AM #2882
Vrou (91) 'ontvoer, besteel'
Vereeniging. – Twee mense het hier in die hof verskyn nadat hulle glo 'n 91-jarige vrou by 'n winkelsentrum ontvoer en uit R40 000, feitlik al haar spaargeld, geswendel het.
Twee van mev. Anne Black se vermeende ontvoerders het gister in die Vereeniging-landdroshof verskyn op aanklagte van menseroof en diefstal nadat hulle met behulp van veiligheidskameras betrap is.
Hulle is verlede week in hegtenis geneem.
Die derde verdagte is vroeër vandeesweek aangekeer en moet nog in die hof verskyn.
Die saak is tot 23 Julie uitgestel wanneer hulle om borgtog sal aansoek doen.
Mnr. Andrew Nico Hattingh (47) van Roodepoort en me. Narine Duys (28) van Newlands, Johannesburg, het Black glo uit haar spaargeld geswendel tydens 'n ontvoeringsdrama van vyf uur.
"Ek is bly hulle is nog in die tronk, want ek is bang my ontvoerders kom soek my. Hulle weet wie ek is," het Black gister gesê.
Sy het op 19 Junie saam met haar dogter, mev. Geraldine Oelmann (65), inkopies gedoen toe Duys haar glo in Shoprite Checkers in Arconpark genader het met die "blye nuus" dat sy 'n prys gewen het.
"Ek het vir die vrou gesê ek wil my dogter laat weet van die gelukkie, maar sy het gesê ons gaan slegs vyf minute weg wees," vertel Black.
Sy is die volgende vyf uur na verskeie Nedbank-takke in Gauteng geneem, waar haar ontvoerders glo probeer het om een van haar tjeks te wissel omdat Black eers "geld moes trek" voordat sy die prys kry.
Black is glo deur die derde verdagte, 'n man, in 'n wit voertuig, rondgery.
Oelmann het intussen die polisie gebel, hospitale besoek en bank toe gery om haar ma se rekening te stop en het daar gehoor dat feitlik al haar spaargeld kort tevore by 'n Nedbank-tak in Lenasia onttrek is.
"Ek en 'n vriendin was amper op pad na Lenasia, toe ek 'n oproep van 'n winkelassistent ontvang het dat my ma in Vanderbijlpark afgelaai is."
Black het gesê sy het eers besef sy is om die bos gelei toe die "skurke nie terugkom na die hoek van die straat waar hulle my afgelaai het nie".
Oelmann het gesê sy en haar suster skraap haar ma se pensioengeld bymekaar, en dit wat hulle kan afstaan, om vir haar ma se verblyf te betaal.
"Al die geld wat sy vir haar oudag gespaar het, is uit haar geswendel."
Black het nou gevra om na 'n kamer in haar ouetehuis se versorgingsentrum oorgeplaas te word.
Haar naam is op 'n waglys.
Daar word vermoed dat sy nie die eerste bejaarde is wat deur dié vermeende swendelaarsbende, wat glo altesame uit ses lede bestaan, gekul is nie.
Ander mense wat ook al slagoffers van dieselfde set was, word gevra om insp. Thabo Grobler, ondersoekbeampte vir die polisie in Vereeniging, by 076 641 5972 of 016 450 2593 te bel.
07-19-2008, 02:36 AM #2883
Leeus pas Pretoria-sakeman se huis op
'n Pretoriase sakeman wat drie leeus gekoop het om hom glo teen rowers te beskerm, word deur die Gautengse departement van natuurbewaring ondersoek.
Hy hou die roofdiere sonder permitte op sy wildplaas net noord van Pretoria in Mpumalanga aan.
Mnr. André Potgieter, eienaar van 'n onderdele-onderneming, het gesê hy is al by een van sy huise in Montana, Pretoria, deur 12 rowers oorval en besteel.
Potgieter is nou die middelpunt van 'n ondersoek deur die departement. Mnr. Sizwe Mashikiza, woordvoerder, wou by navraag nie uitbrei oor die ondersoek nie.
"Die ondersoek is nog in 'n baie sensitiewe stadium en ons het ook nog nie die betrokke persoon gedagvaar nie," het hy gesê.
'n Betroubare bron het aan Beeld beweer die leeus is ondervoed en word in klein hokke aanhou.
Volgens die bron wil die departement die leeus van die plaas, op die Moloto-pad net buite KwaMlanga, verskuif.
Potgieter het eergister erken dat daar 'n ondersoek teen hom is omdat hy die diere, asook twee rooikatte, sonder permitte aanhou.
"Maar my leeus is nie ondervoed nie en hul hokke is selfs beter as wat die standaard vereis," het hy gesê.
Volgens hom het die departement eergister al sy plaas besoek om na die diere te kom kyk.
"Hulle is ook in die proses om my te dagvaar en ek gaan skuld erken."
Potgieter het gesê iemand wat verby sy wildplaas gery het, het hom gebel en gevra of hy drie leeus wil koop. Hy het gesê die man het ook belowe om hom te help om permitte te kry, maar hy het nooit nie.
"Die leeus (so drie weke oud) was in 'n trommel toe ek hulle gekoop het. Hul geriewe is nou van die beste gehalte in die land en ek hou hulle agter vier veiligheidshekke aan.
"Die leeus is nou sowat 'n jaar oud en hulle is op hul mooiste," hy Potgieter gesê.
Potgieter sou Beeld gister na die wildplaas neem om die leeus en rooikatte te gaan afneem en om te sien wat hul toestand is. Net toe Beeld by die plaas se hek stop, het Potgieter se regsverteenwoordigers laat weet dat hy in opdrag van sy prokureur van plan verander het.
07-19-2008, 02:38 AM #2884
Klerksdorp. – 'n Oumagrootjie van 81 is Woensdagaand in Randlespark in dié stad vermoor in die huis wat haar man twee dekades gelede gekoop het sodat sy nie "hoef te swerf" nie.
Mev. Mollie Opperman se lyk is eergisteraand eers ontdek nadat 'n bekommerde buurvrou haar oudste seun, Fanie, gebel en hy haar gevra het om te gaan ondersoek instel.
Nog net 'n TV-stel, 'n handsak en sleutels word uit die huis in Limpopostraat vermis, het kapt. Adéle Myburgh, polisiewoordvoerder, gesê. Die diefwering van 'n sitkamervenster is weggebuig om toegang tot die huis te kry.
Opperman het op haar maag op haar bed, met haar hande agter haar rug gelê toe sy gekry is. Haar kop was in haar kussing, met 'n bloedkol by haar mond. Sy was toegegooi met beddegoed. Sy is vermoedelik versmoor, het Fanie Opperman, wat in Stilfontein bly, gesê.
"Hoekom het hulle haar doodgemaak? Sy was oud. Kon hulle haar maar nie net geblinddoek en in die kamer toegesluit het nie?" het hy gevra. Sy ma was 'n "klein, fyn mensie".
Myburgh het gesê 'n lykskouing sal gedoen word om die presiese oorsaak van Opperman se dood te bepaal.
Mev. Yvonne Ribeiro, Opperman se buurvrou, het gesê sy het die bejaarde vrou nog Woensdagmiddag in haar tuin gesien. Sy was besig om dit nat te lei. Ribeiro het die eerste keer onraad vermoed nadat 'n lid van Opperman se kerk laatoggend warm sop by haar wou aflewer. Sy het nie op die geklop aan haar deur gereageer nie.
"As dit nie vir die kerk was nie, het ons haar nou nog nie gekry nie. Ek het uitgeloop en oor die muur gekyk. Toe sien ek die buitelug by die agterdeur brand. Sy het dit elke oggend afgesit," het Ribeiro gesê.
Teen 20:00 Woensdag het die Ribeiros se bekommernis die oorhand gekry. Sy het Fanie Opperman gebel om te hoor of hy weet waar sy ma is. Hy het hulle gevra om ondersoek in te stel omdat sy tuis moes wees.
"My seun het aan haar slaapkamervenster gaan klop. Daar was nie antwoord nie. Toe loop hy om die huis en sien die gebuigde diefwering." Die polisie is ontbied.
Volgens Ribeiro het Opperman altyd op 'n vraag of sy nie bang is om so alleen te bly nie, geantwoord: "Die Here is met my. Ek is nie alleen nie."
07-20-2008, 02:41 AM #2885
Vermiste se lyk in vlak graf gevind
Die soektog na die vermiste eiendomsontwikkelaar van Limpopo het gister dramaties geëindig toe sy lyk in 'n vlak graf by die huis van 'n ander eiendomsagent in 'n township buite Polokwane gevind is.
Mnr. Wayne Bruton (29) het drie weke gelede spoorloos verdwyn nadat hy 'n bouperseel in Seshego naby Polokwane besoek het.
'n Polisietaakspan het die eiendomsagent gistermiddag betrap waar hy besig was om 'n betonblad oor die graf te gooi. Hy wou 'n stoep voor sy huis bou op die plek waar Bruton se lyk gekry is. Hy is in hegtenis geneem.
'n Werknemer van Bruton, mnr. Solomon Shadung, is ook vroeër gearresteer en van ontvoering aangekla.
Die ondersoek na Bruton se verdwyning was gister in groot geheimhouding gehul. Die polisie was gisteraand besig om iemand te ondervra.
Rapport verneem vertroulik dat 'n groot versekeringspolis wat in Bruton se naam uitgeneem is, deel gaan uitmaak van hul ondersoek.
Die lewenspolis is nog nie uitbetaal nie. Die versekeraar het die uitbetaling amptelik opgeskort "hangende die voltooiing van die polisie-ondersoek".
Bruton se vrou, Sanet, kon nie gistermiddag met die media praat nie. Niemand kon sê presies waar sy is nie.
Bruton se nuwerige bakkie is ná sy verdwyning in Chuniespoort, 'n ent noord van Polo-kwane, gekry. Sy beursie, skoene en huissleutels was in die bakkie se kajuit toe die voertuig gekry is.
Die bakkie se nommerplate is verwyder. Sy moordenaars het 'n brand in die bakkie se kajuit gestig – vermoedelik om leidrade te probeer uitwis.
Die misdaadvoorkomingswebblad eblockwatch het daarna sowat honderd van sy lede versamel om in Polokwane te help soek. Die soektog is egter dieselfde dag nog gestaak nadat sekere inligting aan die lig gekom het.
Die polisie het bloot bevestig dat Bruton se lyk gekry is en wou nie meer sê nie omdat die ondersoek in 'n sensitiewe stadium is.
Die Bruton-egpaar was elf jaar getroud en het drie kinders: 'n baba van 3 maande, Rochelle, 'n sewejarige dogter, Suzaan, en 'n tienjarige seun, Phillip.
07-20-2008, 02:43 AM #2886
Misdaad: Publiek sal moet help
Die doeltreffendste manier om huisrowers vas te trek is om die publiek se gesindheid te verander sodat hulle begin om inligting aan die polisie deur te gee.
Dr. Rudolph Zinn, 'n oudpolisielid en senior lektor aan Unisa se departement van misdaad en forensiese ondersoek, het gister gesê huisrowers is die een soort misdadiger wat ten alle koste uit jou huis gehou moet word.
Zinn het navorsing oor huisrowers gedoen om misdaadintelligensie in te samel en om mense teen huisrowers te waarsku.
Om huisrowers uit jou huis te hou, het Zinn gesê, moet mense die beste veiligheidsmaatreëls wat hulle kan bekostig, instel, seker maak inligting oor waardevolle items in die huis word nie aan misdadigers uitgelek nie en vir die polisie inligting oor misdadigers gee.
Volgens Zinn pleeg sowat 77% van huisrowers net dié misdaad as hulle inligting van binne die huis het.
Die inligting kom nie noodwendig net van huishulpe of tuiniers nie, maar ook mense wat onder vals voorwendsels die huise binnegaan.
"Huisrowers is besonder gewelddadig," het Zinn gesê.
"Sowat 85% van hulle is bereid om eerder te vermoor as om beseer te word. Daarby het 30% van huisrowers al moord gepleeg.
"Die minderheid van die misdadigers sal die vrou en kinders martel omdat hulle weet die man sal dan na hul pype dans. Andersins sal hulle die man dadelik skiet as waarskuwing vir die res van die gesin om saam te werk."
Zinn het gesê huisrowers soek geld en is gierig.
Een huisrower het aan hom gesê hy kan meer geld in vyf minute maak as die meeste mense in 'n maand.
Huisrowers pleeg gemiddeld 104 misdade in 'n tydperk van sewe en 'n half jaar voordat hulle vasgetrek word.
Volgens Zinn het sowat 90% van die misdadigers se familie, uitgebreide familie, vriende en bure geweet hulle is by misdadige aktiwiteite betrokke, maar niemand sê iets daaroor nie.
"Dit word 'n hele familie-aangeleentheid," het Zinn gesê.
"Daarby koop die gemeenskap die gesteelde goedere by die misdadigers vir 'n appel en 'n ei. Dis 'n bose kringloop."
Navorsing wat in Nederland gedoen is, het gewys dat 90% van straatrowers deur die publiek gearresteer word.
"In Suid-Afrika arresteer die publiek nie die misdadigers nie," het Zinn gesê.
"Mense is nie bereid om betrokke te raak en die inligting deur te gee nie. Die waardestelsel van die gemeenskap moet verander en herstel."
Volgens die polisie se jongste misdaadsyfers het huisrooftogte van April 2007 tot Maart 2008 landwyd met 13,5% toegeneem in vergelyking met die ooreenstemmende tydperk ver-lede jaar.
Die gemiddelde ouderdom van huisrowers is tussen 19 en 26.
Die meeste kom uit gebroke huise.
Rowers wat jonger as 18 is wanneer hul misdaadloopbaan begin, is gewelddadiger.
Rowers wat hul skoolloopbaan voltooi het: 10%.
Bendes bestaan gewoonlik uit vier makkers.
Lemmetjiesdraad is beter as elektriese heinings
Klein honde ín die huis
"Huisrowers het geen ontsag vir die polisie nie."
"Hulle dra nie eens maskers of handskoene nie."
"Polisiëring is reaktief en fokus nie op misdaadintelligensie nie."
"Onderhoude moet met gevonniste rowers gevoer word om hul optrede beter te verstaan."
Teikens word meestal vir tot twee weke dopgehou om roetines en veiligheid te bepaal.
77% slaan toe as hulle weet watter waardevolle goedere in die huis is.
"Die meeste slaan toe tussen die tyd wat mense tuiskom en slaaptyd, of vroegoggend. Dan is die alarms af."
07-21-2008, 01:58 AM #2887
G'n wrok, sê gesin nadat jong vrou doodgesteek is
"Ons hou nie 'n wrok nie."
Só het mnr. Steph Coetzee van Heidelberg aan die Oos-Rand gister by die begrafnis van sy dogter, Marisa (20), gesê.
Marisa is verlede Vrydag naby George vermoor sonder dat daar iets van haar gesteel is.
Haar lyk is die oggend van haar moord met veelvuldige steekwonde by 'n uitkykpunt langs die Outeniquapas, sowat 10 km van George af, gevind.
'n Verdagte, mnr. Vernon de Koker (24), is die volgende dag in Blanco in hegtenis geneem. Marisa se bakkie is ook hier gevind.
Beeld se susterkoerant, Die Burger, het vroeër berig Marisa was op pad na die Glenwood-gholfbaan waar sy gewerk het toe haar motor in die modder vasgesit het. Vermoedelik het De Koker hulp verleen, waarna hy haar glo 'n saamrygeleentheid gevra het. Haar lyk is 'n paar uur later gevind. Niks is glo uit haar motor gesteel nie.
Coetzee, adjunk-stadsbeplanner van Alberton, het gister gesê sy dogter, wat skakelwese aan die Tshwane-universiteit van Tegnologie gestudeer het, het sowat twee maande lank voor haar dood in George gewerk. "Sy wou so graag daar wees. Ons hou nie 'n wrok teen haar moordenaar nie.
"Ons weet sy was 'n mensemens wat 'n impak op almal wat sy ontmoet het, gelaat het.
"Ons gaan haar sprankelende persoonlikheid mis, maar vind troos in die wete dat sy net so doenig daar in die Hemel is soos sy op aarde was."
Hy het gesê sy seun, Stephan (25), en dié se vrou, Liesel, het van Londen teruggekeer om gister haar begrafnis by te woon. Sy laat ook haar moeder, Elmarie, en suster, Esmarie (23), agter. Sowat 700 mense het die Gereformeerde Kerk, sy eetsaal en buite om die kerk vol gesit om afskeid van Marisa te neem.
De Koker het gister in die George-landdroshof verskyn.
Hy is na die Valkenburg psigiatriese hospitaal vir evaluering verwys. Die saak is tot 12 Augustus uitgestel.
07-21-2008, 02:05 AM #2888
Egpaar oorval ná huweliksete
Nelspruit. – 'n Hoewebewoner van Sterkspruit buite dié stad is in die maag gewond toe hy en sy vrou Vrydagaand van hul huweliksherdenkingsete in dié stad teruggekeer en deur rowers oorval is.
Mnr. Charles du Plessis (62) is in die maag geskiet en saam met sy vrou, Marietjie, in die portaal van hul huis, sowat 10 km buite Nelspruit in Johannesburg se rigting, met dasse vasgebind.
Volgens insp. Dawie Pretorius, woordvoerder van die plaaslike polisie, het die egpaar met hul terugkeer van 'n huwelikherdenkingspartytjie hul voertuig geparkeer voordat hulle oorval is. "Dis nie bekend hoeveel verdagtes by die voorval betrokke was nie. Hulle het Du Plessis geskiet, maar sy vrou is ongedeerd."
Pretorius sê die verdagtes het verskeie elektriese toestelle, asook hul twee Mitsubishi-voertuie, 'n Pajero- en 'n Colt-bakkie, gesteel. Die verdagtes het klaarblyklik ook die huis se telefoonlyn losgepluk om die foon buite werking te stel.
Mev. Du Plessis het egter 'n selfoon gehad waarvan die aanvallers nie geweet het nie en sy kon die restaurant, waar hulle saam met hul dogter en haar man geëet het, bel.
Dié was reeds in Witrivier en het na die hoewe gejaag toe die restaurant hulle in die hande gekry het.
Pretorius het gesê Du Plessis is reeds na die Nelspruit Medi-Clinic geneem toe die polisie op die toneel verskyn het.
"Die ondersoek duur voort om die gesteelde goedere terug te vind en die waarde daarvan te bepaal. Die twee voertuie is Saterdagoggend in die Onderberg naby Malelane in bosse langs die pad gevind."
'n Saak van poging tot moord en gewapende roof is geopen. Geen verdagtes is nog opgespoor nie," sê Pretorius.
Du Plessis het 'n operasie ondergaan en is tans in 'n bestendige toestand in die waakeenheid van dié hospitaal.
07-21-2008, 02:08 AM #2889
Vrou, pa vas oor vermiste
Polokwane (Pietersburg). – Die vrou en skoonpa van 'n sakeman van dié stad wat bykans 'n maand lank vermis was en wie se erg ontbinde lyk die naweek in 'n vlak graf gevind is, is in hegtenis geneem.
Mev. Sanet Bruton (30) en haar pa, mnr. Phillipus de Bruin, is eergister in hegtenis geneem. Dit was kort nadat die lyk van mnr. Wayne Bruton (29) in Seshego, buite die stad, gevind is.
Supt. Ronel Otto, provinsiale polisiewoordvoerder, het gister gesê Bruton en haar pa word in verband met die moord ondervra, maar is teen druktyd nog van geen misdaad aangekla nie.
Mev. Bruton het verlede week aan Beeld gesê: "Ek weet nie of ek meer moet hoop of nie. Dit is baie erg. Ek leef op die Here se genade." Sy het vroeër ook gesê haar "knieë is al deurgebid" dat haar man moes terugkeer.
Sy moes in dié maand selfs doktersbehandeling ondergaan.
Mnr. Jo Bruton, die oorledene se broer, wou gister nie bevestig of ontken dat sy skoonsuster in hegtenis geneem is nie.
Die inhegtenisneming kom nadat mnr. Solomon Shadung (27), 'n werknemer van Bruton, sowat twee weke gelede op 'n klag van ontvoering in hegtenis geneem is. Hy is steeds in aanhouding en moet weer Woensdag in die Polokwane-landdroshof verskyn.
Die polisie het eergister ook 'n eiendomsagent van Seshego, by wie se huis Bruton se erg ontbinde lyk in 'n vlak graf gevind is, in verband met die moord in hegtenis geneem. Dié man was besig om 'n betonblad bo-oor die vlak graf te gooi om glo 'n stoep te bou toe die polisie toegeslaan het.
'n Eiendomstransaksie wat glo skeefgeloop het en 'n lewenspolis van mnr. Bruton wat na bewering sou uitbetaal, is van die moontlike motiewe vir die moord.
Bruton, wat 'n eiendomsontwikkelaar was, is op Dinsdag 24 Junie laas lewend gesien toe hy 'n bouterrein in Seshego besoek het.
Polisielede het eergister op sy lyk in Seshego afgekom.
Mev. Bruton het haar man uitgeken. Hoewel die presiese tyd en oorsaak van sy dood nog nie bepaal is nie, is dit moontlik dat hy vermoor is kort nadat hy verdwyn het.
Mev. Bruton het verlede week aan Beeld gesê sy het om 10:08 die oggend van 24 Junie die laaste keer met haar man op sy selfoon gepraat.
Sy het gesê R1 900 is dieselfde dag om 12:53 uit haar man se spaarrekening onttrek. Dit is al geld wat in die rekening was, het sy gesê.
Sy het dié dag verskeie SMS'e van haar man ontvang wat gesê het hy is vir 'n vergadering na Lebowakgomo.
Later die dag het sy 'n SMS van sy selfoon gekry dat hy probleme met sy splinternuwe Kia-bakkie ondervind, en dat hy die aand in Lebowakgomo oorslaap. Bruton het gesê dié SMS'e was vir haar vreemd, want haar man het nie gewoonlik SMS'e gestuur nie.
Die Lebowakgomo-polisie het die volgende dag op Bruton se verlate bakkie in 'n beboste gebied in Chuenespoort, sowat 30 km van die stad, afgekom. 'n Brand is in die kajuit van die bakkie gestig.
Bruton se skoene en bloed is in die bakkie gekry. Sy selfoon was ook in die bakkie, maar die egpaar se huissleutels was weg. Die bakkie se nommerplate is ook verwyder.
Mev. Bruton het verlede week aan Beeld gesê sy vrees vir haar en haar drie kinders se veiligheid. "Dit gaan nie nou meer net vir my oor my man wat weg is nie, maar oor my kinders se veiligheid."
Die egpaar was 11 jaar lank getroud en het ook 'n drie maande oue babadogter. 'n Lykskouing sal vandeesweek gehou word.
07-22-2008, 03:06 AM #2890
"Wanneer gaan die geweld 'n einde kry?"
Só het ds. At van Niekerk van die NG kerk Wonderboom-Suid gister moedeloos gevra tydens mnr. Andries Visser (82) se begrafnisdiens terwyl sowat 400 mense stil na hom gestaar het.
Visser is verlede Dinsdagaand in sy huis in Wonderboom-Suid, Pretoria, dood terwyl hy met 'n byl in die hand tot die dood toe baklei het om sy 70-jarige vrou, Debora, teen vyf gewapende aanvallers te beskerm.
Dit is nadat die aanvallers op mev. Visser gespring en haar geskop en geslaan het. Hulle het met 'n selfoon en 'n handsak gevlug.
Die egpaar was die organiseerders van die jaarlikse na-sionale jukskeitoernooi vir senior burgers in Kroonstad. Hulle het ook jukskeiliga gespeel.
Talle jukskeispelers van oor die land heen het die begrafnisdiens bygewoon.
Mnr. Tobie van Wyk, voorsitter van die seniorburgerjukskeivereniging, het gesê: "Andries, sonder jou gaan jukskei op Kroonstad nooit weer dieselfde wees nie."
Van Niekerk het gister gesê dit is belangrik dat "ons in ons lyding weer hoop sal ontdek".
"Dit wat hier gebeur het die afgelope week, demonstreer weer eens hoe lyk die Suid-Afrika waarin ons leef. Dit maak ons oë oop vir die feite van die verganklikheid van die wêreld.
"Om gelowige, blywende kinders van God af te maai asof hulle diere is, net vir 'n selfoon en 'n handsak . . . "
Terselfdertyd het Van Niekerk gevra mense moenie haat nie.
"Ons kan óf haat óf Jesus se voorbeeld volg en soos Christus vergewe het, moet ons ook dié vergewe wat teenoor ons oortree het. Leef!" het hy Visser se vrou, kinders en kleinkinders aangemoedig.
Visser se seun, Dries (40), en sy dogter, mev. Zeldi van Straten (43), het elkeen in 'n huldeblyk hul pa bedank vir die wonderlike pa wat hy was en dat hy so lief was vir hul ma.
"My hart is baie seer omdat die skiewies oupa kom wegvat het," het Juan (9) in 'n brief aan sy oupa geskryf.
Hy, sy broer, Henning (5), en hul neef en niggie, Zeldine (9) en Zandré (14), het in 'n brief aan liewe Jesus geskryf: "Oupa Andries is op pad soontoe.
"Nou wil ek net gou-gou vir Liewe Jesus vertel waarvan Oupa hou sodat as hy in die hemel kom, alles reg sal wees.
"Liewe Jesus, sê tog vir hulle hulle moet lekker kos reg hou vir hom, want ek dink Oupa sal nogal honger wees as hy daar kom. My oupa het nooit van blink goeters gehou nie; hy sal eerder daarvan hou om tussen die voëltjies en diere te bly."
Ná die diens het die tientalle jukskeispelers, almal in wit geklee, 'n erewag gehou terwyl Visser se kinders en kleinkinders sy kis uit die kerk gedra het.